
Quaestianum  Statianam  Particula 


Scripsit 


Ludovicus  Polster. 


1994.    Beilage  z.  Progr.  (Ostrowo)  Nr.  142. 


In  Statii  ailv.  1.  I  ecl.  2.  v.  252  seqq.  vulgo  leguntur  haec: 

Hunc  ipse  Coo  plaudente  Philetas 

Callimachusque  senex  Umbroque  Propertius  antro 

Ambissent  laudare  diem^  nec  tristis  in  ipsis 

Naso  Tomis  divesque  foco  lucente  Tibullus. 
Celebrat  hoc  epithalamio  Statius  L.  Arruntii  Stellae^  iuvenis  et  divitiis  cumulatissimis  excelleB- 
tis  et  poesis,  quam  amplectebatur  diligeuter,  studiis  oroatissimi  nuptias  cum  Violantilla,  quam 
eandem  lanthidis  nomine  ficto  praedicavit  Martialis.  Certarent  laetitia,  inquit  poeta,  cantuque 
sacrarent  Callimachi,  Propertii,  Tibulli,  omnes  omnino  poetae  elegiaci  diem  nuptiarum,  quas  Stella 
molitur,  qui  idem  inter  elegiacos  excellat  lam  prima  fronte  apparet  in  textu  qui  dicitur  cor- 
ruptela  inquinatam  esse  lectionem  Tbiletas',  quam  nondum  quisquam  dispexit.  Sine  dubio  resti- 
tuendum  est:  'Coo  plaudentePhileta',  qua  emendatione  et  periodus  cursu  fluit  concinno  et  ser- 
monis  poetici  consuetudo  servatur  sollemnis.  Adde  quod  neque  'Cous'  vocabulum  nude  positum 
sensum  praebet  et  ^Coi  Philetae'  dictioni  respondet  usus  frequentissimus  et  fere  proprius.  Cl 
Prop.  4,1,1  (ed.  Teubn.)  *Et  Coi  sacra  Philetae.'  'Cous  poeta'  Ovid  a.  a.  3,329  et  similia.  Seqni- 
tur  ut  de  eiusdem  libri  carmiue  disputemus  tertio,  quo  carmine  haud  scio  an  nullum  sit  obscu- 
riuB  aeque  lectionum  misero  statu  atque  sententiarum  difficultate.  Atque  ut  iam  ad  singnlas  quas- 
que,  de  quibus  adhuc  sub  iudice  lis  est,  quaestiones  vela  det  disputatio,  describitur  hoc  carmine 
villa  Tiburtina  Manilii  Vopisci,  quam  Anio  flumen  interfluebat,  ut  fierent  duae.  (v.  2.  24  sqq.) 
lam  inde  a.  v.  42  prae  ceteris  duas  imprimis  laudibus  effert  aulas,  qui  versus  secundum  Baehren- 
sii  editionem  leguntnr  sic: 

Venerabile  dicam 

Lucorum  senium?    Te,  quae  vada  fluminis  infra 
40  Cemis,   an  ad  silvas  quae  respicis^  aula,  tacentis, 

Qua  tibi  tata  quies  offensaque  turbine  nullo 

Nox  silet  et  pigros  mittunt  iam  murmura  sbmnos? 
Mirum  quomodo  Baehrensius  grassatus  est  in  textu  versuumque  horum  memoria.  Ac  primum  qui- 
dem  restituenda  cod.  Vrat.  lectio  'tota'  unice  vera,  quae  et  verbis  sequeotibus  'offensaque  turbine 
nullo'  munitur  et  confirmatur  silv.  3^5,83  ubi  similiter  legitur  'et  nunquam  turbata  quies'.  Pro 
'mittuQt  iam',  quae  lectio  Baehrensii  coniecturae  tribuitur,  codd.  exhibent  'mutantia'.  At  primo 
»tatim  ubttttu   'iam'  voctila  lecttndum  Baebrensii  coQiectoram  et  ceotonii  speciem  prae  se  fert  et 

a  Bensa  est  aliena,  cum  de  tempore  generatim  fiat  sermo.  Ascita  codd.  lectionis  'nigros  mutantia* 
V  litera  extrema  vocis  'nigros',  cum  probabilitate  haud  parva  elicietur  'simulantia',  id  quod  sen- 
sus  requirit,  praeterquam  quod  dictioni  Statianae  optime  convenit.  Etenim  mire  sibi  constat 
Statius  poeta  in  eiusmodi  exemplorum  similitudine.  Cf.  silv.  5,4,4  'et  sim  ulant  fessoscurrata  ca- 
cnmina  somnos.'  Accedit  quod 's' litera  forte  omissa  facillime  fieri  potuit,  ut  lectio  residua  'imu- 
lantia'  parum  intellecta  verbo  tritissimo  'mutantia'  cesserit  Neque  vero  lectionis  'nigros  somnos' 
quidquam  mutandum,  id  quod  fecit  Baebrensius,  qui  Peyraredi  coniecturam  'pigros'  temere  secu- 
tus  qnaestionem  parum  perpendit.  Quoniam  enim  sententiae  cardo  in  eo  vertitur,  quod  Bunquam 
in  villa  Tiburtiaa  Manilii  Vopisci  quies  noctu  sit  turbata,  verba  'nigros  simulantia  murmura  som- 
Dos'  nihil  aliud  significare  possunt  nisi  vicinam  villae  regionem  Stygios  somnos  Stygiamque  quietem 
imitari  videri.  Quae  eadem  sensus  parum  perspecti  causa  fuit,  cur  Baehrensius  haereret  in  v.  23 
verborumque  tenorem  omni  ez  parte  rectum  atque  genuinum,  Heinsii  coniecturam  amplexus,  men- 
dis  contaminaret  insertis.  Laudat  ibi  poeta  Manilii  Vopisci,  'viri  eruditissimi  et  qui  praecipue 
vindicabat  a  situ  literas  iam  paene  fugientes'  (cf.  ep.  I)  studia  poetica.  Omnium  codd.  consensa 
qoamquam  lectio  munitur  'Pieriosque  dies  et  habentes  carmina  somnos',  tamen  Baehrensius  in 
teztum  recepit  'et  alentes  carmina  somnos'  sensumque  praestantem  turbavit.  Nonne  ei  in  men- 
tem  venerunt  somnia  poetica  veluti  Propertii  el.  4,3  (ed.  Teubn.) :  'Visus  eram  molli  recubans  He- 
liGoniti  in  umbra',  somnium  Scipionis  et  quo  imprimis  huic  loco  lux  affunditur  a  Statio  narratum 
ia  siiv.  6,8,291?  'Sic  sacra  Numae  ritusque  colendos  Mitis  Ariciao  dictabat  Nympha  sub  antro 
Scipio  sio  plenos  Latiolove  ducere  somnos,  Creditus  Ausoniis  et  non  sineApoIIine  Sulla'. 
Silv.  3,8,204, 

lam  imagine  villae  summo  verborum  ornatu  descripta  enumerataque  ingeiiti  copia  auri, 
argenti  marmorumque  variis  generibus  laudatis,  ad  arborem  se  convertit  poeta,  quae  e  media 
villa  in  liquidum  aera  vetustate  iam  sacra  ideoque  a  possessore  intacta  ramis  racemisque  eminebat. 

Yersus  sant  hi: 

Quid  te,  quae  mediis  servata  penatibus  arbor 
60  Tecta  per  et  postes  liquidas  emergis  in  auras, 

Quo  non  sub  domino  saevas  passura  bipennes? 

£t  nunc  ignaro  forsan  vel  lubrica  Nais 

Vel  non  abruptos  tibi  demet  Hamadryas  annos. 
Lectionem  'ignaro',  quae  lectio  v.  62  repperitur  non  tolerabilem  esse,  vix  est  quod  pluribus  de- 
monstrem.  Cum  probabilitate  vel  summa  scribendum  mibi  videtur  'ignorans'.  Quoniam,  ut  ait 
poeta,  dominus  ipse  securim  tibi  infligi  non  patietur,  fiet  ut  senio  conficiaris,  ut  vel  Nais  impru- 
dens  rodente  aqua  te  infringat  vel  Hamadryas  labente  vigore  te  relinquat  atque  ita  annos  a  do- 
mino  non  abruptos  tibi  demat.    Legendum  igitur  sic: 

Et  nunc  ignorans  forsan  vel  lubrica  Nais 

Yel  non  abruptos  tibi  demet  Hamadryas  annos» 

P«  'ignorani'  Yoce  d  Yerg.  Aen.  XU  421  'Fovit  ea  Tulnus  lympba  longaevus  lapis  ignoraot.' 

AHi  alia  tentaterant,  Baehrensius  'ignayos',  qaod  adiectiynm  omnino  otiosum,  Heiosius  *ignarfte', 
Gronovius  'intactae'. 

Sequitur,  ut  ad  v.  98  eiusdem  carminis  transeamus,  quamquam,  prout  commentarioli  hu- 
ius  rationes  ferunt,  brevius.  E  versibus  88,ij9  apparet  condidisse  hoc  carmen  Statium  autumni 
tempore,  cum  ad  profectionem  se  accingeret  Vopiscus,  ut  more  divitum  Romanorum  hiemem  con- 
sumeret  Antii.  Cur,  inquit  poeta,  Antium  petis  spreta  villae  tuae  omni  deliciarum  copia  afiluen- 
tis  vicinitate,  sive  ut  ipsius  poetae  verbis  utar;  Cur  oculis  sordet  vicina  voluptas?  Ac  mihi  qui- 
dem  eclogae  huius  difficillimae  condicionem  saepius  consideranti  haud  parum  probabile  visum  est, 
corrigi  debere  :  'Cur  oculis  sordet  vicioa  Voluptas'?'  Intellegendum  est  nomen  viilae.  Suspicor 
igitur  villae  Manilii  Vopisci  nomen  fuisse  'Voluptas.'  Similiter  queritur  Pollii  Felids  villa  'Limon'^ 
quotiens  PoUius  villam  Surrentinam  praeferat  ibique  versetur.  Cf.  silv.  2,2,81  'Angitur  hac  domino 
contra  recubante  proculque  Surrentina  tuus  spectat  praetoria  Limon'.  lam  simplicissime  colligi 
poterit,  id  quod  suspicioni  nostrae  vel  maxime  suffragatur,  cur  ipsa  Voluptas  dea  a  poeta  imagi- 
nem  villae  descripsisse  fingatur.  Cf.  v.  9.  'Ipsa  manu  tenera  fertur  scripsisse  Voluptas.' 
Villis  Romanorum  nonnunquam  cognomina  indita  esse  constat,  veluti  perhibetur  Pausilypon 
(cf.  Friedl,  H.  m.  R),  nostrum  „Sorgenfrei"^  Sanssouci.  Suet.  Galba  1  'ut  hodieque  ea  villa  ad 
Gallinas  vocetur.'  Ne  multus  sim^  villae  illius  Hadriani  Tiburtinae  aliis  partibus  alia  cognomina 
velut  Tempe,  Canopus  similiaque  fuisse  notum  est.  Eiusdem  libri  ecloga  quarta  agitur  de 
'soteria  Rutilii  Gallici.'  Miserat  hoc  carmen  Statius  poeta  ad  Rutilium  Gallicum  id  temporis 
praef.  urbi,  cum  gravi  morbo  expeditus  convalesceret.     Initium  oarminis  vulgo  legitor  sic: 

Estis,  io,  .superi,  nec  inezorabile  Clotho 
Volvit  opus,  videt  alma  pios  Astraea  lovique 
Conciliata  redit  dubitataque  sidera  oernit  Gallicus. 

Pro  'redit'  voce  codd.  exbibent  omnes  'cadit'.  Coniectura  'redit',  quae  Barthio  debetur,  non  omni 
ex  parte  sufiTicit;  neque  enim  de  Astraeae  reditu  hoc  loco  sermo  est.  Si  quid  sentio,  dicturus 
erat  poeta,  videre  adhuc  lustitiam  pios  immeritosque  mortales  eosque  respicere  atque  tueri. 
Quae  cum  ita  sint,  pro  'cadit'  'colit'  coniecerim,  frequenti  'cl'  et  'd'  literarum  confusione  niius. 
Quid?  si  in  codd.  exaratum  erat  'colit',  nonne  cum  probabilitate  vel  magna  suspicere,  notione 
verbi  non  intellecta  inserta  litera  'a'  a  librario  nescio  quo,  sensui  subventum  esse,  totius  loci  senten- 
tiae  non  item.  De  colendi  verbi  notione  cf.  Stat.  Theb.  6,279  Ast  illam  melior  Phariis  erexerat  arvis 
luppiter,  atque  hospes  iam  tunc  Aurora  colebat.  Quod  Baehrensius  Nic.  Hopfio  auctore  in  textum 
recipiendum  sibi  persuasit  'conciliat  vivit',  cum  nimis  a  codd.  vestigiis  discedat,  haud  cuiquam 
probabitur.  In  eiusdem  eclogae  v.  11  'leges  urbesque  ubicunque  togatae'  lectionem  *^leges'  noa 
immerito  viri  docti  in  suspicionem  vocarunt,  cum  ad  'urbesque'  substantivi  vim  et  notionem  sub- 
stantivum  desideretur  similis  sigoificationis.  Secnndum  dicendi  consuetudinem  Statianam  transpo- 
sita  prima  corruptelae  sjllaba  legendum  est  'gentes  urbesque  ubicunque  togatae'.  Cf.  sUv.  1,6,86 
•etgentes  alis  insimul  togatas.'  Verg.  A.  1,281  'gentemque  togatam.'  Quod  Baehreonat 
commeotus  est  'reges  urbeg(|ue  ttbicunque  locatae'  nemo  esli,   quin  irigidam  esss  concedat.    Ib 

eadem  ecloga  corruptelam  sustalisse  mihi  videor,  quae  interpretum  adbuc  frustra  Texavit  acum«a, 
corruptelam  dico,  quae  in  v.  62  repperitur.     Versus  sunt  hi:  j 

Tunc  deus,  Alpini  qui  iuxta  culmina  dorsi 
Siguat  Apollineo  sanctos  cognomine  lucos, 
60  Respicit  heu  tanti  pridem  securus  alumni 

Praegressusque  moras:  Huc  mecum  Epidauria  proleg 
Huc,  alti  gaudens,  datur  aggredienda  facultas 
Ingentem  recreare  virum. 

Sensus  est  perspicuus.  Cobortatur  ApoIIo  Aesculapium,  ut  secum  Rutilio  Gallico  morbi 
yebementia  afflicto  Bubveniat.  'Alti  gaudens'  lectionem  corruptam  esse  patet.  Atque  Gevartius 
quidem  'altis',  Heinsius  'ait  en'  coniecturis  mendum  sanari  posse  sibi  persuaBerunt.  At  tantum 
abest  ut  bis  suspicionibus  difficultates  sublatae  sint  ut  sint  auctae.  Alterum  enim  'altis  gaudenB* 
non  respondet  Aesculapii  numinis  naturae,  alterumvocem  ^gaudens'  reddit  languidam  superfluamque. 
Mibi  quidem  altius  mendum  subesse  videtur.  Desideratur  enim,  si  quid  sentio,  nomen  1  o  c  ij  quo 
Aesculapii  cultus  florebat,  id  quod  addito  verbo  'gaudens'  diserte  indicatur.  Neque  quid  sit  sub- 
stituendum,  diu  quaesiveris,  cum  ipse  Aescalapii  cultus  Latinus,  ascitis  corruptelae  vestigiis,  emen- 
dationem  ostendat.     Scribendum  enim:  Huc  mecum  Epidauria  proles,  Huc^  Antii  gaudensl 

Scriptum  enim  legitur,  cum  Romani,  peste  infelici  exorta,  legatos  mitterent  Epidanram, 
qui  Aesculapium  Romam  invitarent.  factum  esse  ut  anguis  Aesculapii  sacer  ab  ara  emergeret  atque  in 
navem  Romanam  serperet.  Nave  Antii  appulsa,  aiiguis  erepsit  petiitque  Apollinis  lucum,  ubi 
per  triduum  circumvolutus  palmae  impendit.  Quod  omen  in  causa  fuit,  cur  Romani  Aesculapio 
templum  aedificarent  insigne  Antii.      Ceterum  cf.  Prelleri    M.  R.  p.  606  et  Ovid,    Met.    15,722. 

II  1,82  sqq: 

Fas  mihi  sanctorum  venia  dixisse  parentum 

Tuque,  oro,  Natura,  sinas,  cui  prima  per  orbem 

lura  animis  sanare  datum. 
V.  84  comiptelam  4ura  auimis  sanare'  si  consideraveris,  cum  probabilitate  multo  maiore  emeti* 
dationem  'sacrare'  praetuleris,  quam  elicuimus  Marte  nostro,  ut  aiunt,  ei  quae  Heinsio  auctore 
vulgo  recipitur  'sancire',  praesertim  cum  consuetudine  dicendi  frequentissima  ac  paene  trita  com- 
mendetur.  Cf.  Ovid.  Met.  10,321 'Di,  precor,  etPietas,  sacrataqueiura  parentum'.  Verg. 
A.  2,157  'Sacrata  iura  Graiorum.' 

II.  1,189  sqq:     Quid  mihi  gaudenti  proles  Cyllenia  virgo 

Nuntiat?  Estne  aliquid  tam  saevo  in  tempore  laetum? 

'Noverat  efiigiem  generosique  ardua  Blaesi 

Ora  puer,  dum  saepe  domi  nova  serta  ligantem 

Te  videt  et  similes  tergentem  pectore  curas.' 

Quae  V.  198  omnium  codd.  consensu  exhibetur  lectio  'curas'  mirum  est  quod  hnc  usqne  virorum 
doctorum  fugit  suspicionem,  cum  plaue  absona  sit.  Prosequitur  poeta  boc  epicedio  ad  Atedium 
Meliorem  dato  equitem  Romaoum   sibique   familiaritatis  vioculo  maxin)e  coniunctum,  laudei  GUu' 

ciae,  pueri  delicati,  iniquo  fato  praematura  morte  abrepti.  (c£,  v.  134  sq.)  In  tam  atroci,  ait 
poeta,  tamque  saevo  luctu  unam  medicinam  offert  MercuriuB  unumque  solamen,  quod  puer  amis- 
8US  apud  inferos  umbram  Blaesi,  amici  fidissimi  tibique  carissimi  agnovit,  cuius  signum  stataam- 
que  saepe  te  coronantem  viderit  domi  tuae  vivus.  Beliquerat  Blaesus  Meliorem,  quo  fieaniliaris- 
sime  usus  erat,  beredem,  isque  more  solito,  ut  par  erat,  sertis  et  coronis,  quibus  statuas  ligabat, 
Blaesi  memoriam  sacrabat.  Gf.  Mart  VIII  38,10.  lam  quid  sibi  velint  v.  193  verba  'etsimiles 
tergeutem  pectore  curas',  cum  omnino  non  pateat  cumque  nisi  de  simili  imagine  Blaesi 
sermo  non  sit,  restituendum  est,  id  quod  sensus  efflagitat  'et  similes  tergentem  pectore  ceras. 
Erant  igitur  vultus  Blaesi  cera  expressi,  Cf  silv.  5,1,1.  'Si  manus  aut  similes  docilis  mibi 
fingere  ceras.'  lam  locus  nulla  difficultate  implicatus.  Ora  Blaesi  puer  cum  ex  efiigie  simili- 
busque  ceris,  quas  saepe  coronis  decoravisti  ulnisque  amplexus  es,  norit,  vestigiis  Blaesi  apud  in- 
feros  insistet  sermonesque  memor  tui  cum  eo  communicabit.  De  vocis  ^cerae'  nsu  cf.  silv.  3,3^201 
Te  similem  doctae  referet  mibi  linea  cerae.'  Mart.  VII  44  ^Maximus  ille  tuus^  Ovidi,  Caeso- 
nius  hic  est,  Cuius  adhuc  vultum  vivida  cera  tenet.'  X  37 'Haec  mibi  quae  colitur  violis  pic- 
tura  rosisque,  Quos  referat  vultus,  Caediciane  rogas?'  Silv.  2,7,129  de  Lucani  efiigie:  'Vnltus 
*qui  simili  notatus  auro.  .  .  pracnitet.'  De  'pectore  tergere'  significatione  cf.  silv.  5,1,168. 
'Nunc  anxius  omnibus  aris  Inlacrimat  signatque  fores  et  pectore  terget  Limina  i.  e  amplec- 
titur.     4,6,95. 

Quae  eadem  verborum  'curae'  et  'cerae'  confusio  pro  literarum  levi  discrepantia  frequens 
me  quidem  iudice  necessario  statuenda  in  I.  I  ecl.  1,  v.  100,  ubi  legitur:  'Apelleae  cuperent  te 
scribere  cerae  Optassetque  novo  similem  te  ponere  templo  Atticus  Elei  senior  lovis.' 

lussus  erat  Statius  carmine  celebrare  'equum  maximum',  qui  in  bonorem  Domitiani,  tri- 
umpho  de  Dacis  Sarmatisque  acto,  Romae  erat  exstructus.  Praedicat  poeta  Domitiani  pulcbritu- 
dinem,  quam  vel  Apelles  vel  Phidias  alter  coloribus  alter  marmore  effingere  voluissent.  lam  quid 
significent  verba  'Apelleae  cuperent  te  scribere  cerae'  non  est  perspicuum;  sensui  enim  repu- 
gnant,  cum  cerae  ipsae  neque  dici  possint  depingere  velle  vultum  imperatoris  per  linguae  Latinae 
leges  neque  per  logices  praecepta.  Simplicissima  ratione  mendum  tolletnr  'e'  in  'u'  literam  mu- 
tata.  Cui  emendationi  vel  maxime  favet  vocis  'curae'  adhibitae  frequentissima  similitudo  ac 
fere  propria.  Cf.  silv.  5,1,8  'Curasque  fatigat  artificum.'  4,6,44 'Quanta  experientin  doctiAr- 
tificis  curis  pariter  gestamina  mensae  Fingere.*    silv.    5,1,6.    4,6,29. 

II  2,  128  sqq: 

Quem  non  ambigui  fasces,  non  mobile  vulgus, 
Non  leges,  non  castra  tenent,  qui  pectore  magno 
125  Spemque  metumque  domas  tuto  sublimior  omni, 
Exemptus  fatis  indignantemque  repellis  Fortunam. 
Laudat  poeta  amki  Pollii  Felicia  animi  integritatem,  quod  vitam  degat  umbratilem  et  eloqueutiae 
et  poesis  studiis   fecundam,  et  quae  nuUis  animi  perturbationibus   agitetur.      lam  sententiae  quae 
dicitur  Bumma  cum  in  eo  versetur,   PoUii  animum  Iib«rum  es6e  omni  motu,   qui  'spemque  me> 

tumqae  domuerit  (v.  125),  cum  verisimilitudine  non  parva  conteDderis  scripsisse  Statium:  'Spem- 
que  metumque  domas  motu  sublimior  omni',  quae  couiectura  haud  parum  commendatur  v.  131 
'Celsa  tu  mentis  ab  arce  Despicis  errantes  humanaque  gaudia  rides.'  Domitii  'ritio'  Baehren- 
siique  'astu'  in  sententiae  medullam  non  penetrant. 

II  3,64  sqq.  de  Atedii  Melioris  vitae  degendae  ratione  et  moribus  proferuntnr  haec: 
Tu,  cuius  placido  posuere  in  pectore  sedem 
65  Blandus  bonos  hilarisque  tamen  cum  pondere  virtus, 
Cui  oec  pigra  quies  nec  iniqua  potentia  nec  spes 
Improba,  sed  medius  per  honesta  et  dulcia  limes, 
Incorrupte  fidem  nuUosque  experte  tumultus 
£t  secrete,  palam  quod  digeris  ordine  vitam  .... 
Iliacos  aequare  senes  et  vincere  persta. 

Laudat  his  versibus  poeta  Meliorem,  cuius  vita  iu  aprico  sit  posita,  nullis  tumultuum 
irretita  laqueis.  Quae  cum  ita  siut  pro  'nullos  experte  tumultus  et  secrete'  legendum  'nullos  ex- 
perte  tumultus  et  secreta,  palam  quod  digeris  ordine  vitam'.  Intellegenda  sunt  philosophorum 
dogmata  et  ea  quidem  prae  ceteris  Stoicorum,  Domitiani  temporibus  suspecta.  Cf.  Mart  I  8. 
'Tbraseae  atque  Catonis  dogmata  sic  sequeris,  salvus  ut  esse  velis,  pectore  nec  nudo  strictos 
incurris  in  enses.'  Sen.  ep.  91  'secretissimos  tumultus'  Suet.  Dom.  10.  Tac.  a.  14,  22.  ib.  57. 
Quod  Marklandus  suspicatus  est  'secure'  quamquam  Baehrensio  placuit,  vix  cuiquam  probabitur, 
quoniam  et  a  lectione  tradita  nimis  discedit  et  totius  sententiae  intimae  condicioni  minus  respondet. 

II  6,  48  sqq: 

Nam  pudor  ingenuae  mentis  tranquillaque  morum 
Temperies  teneroque  animus  maturior  aevo 
50  Carmine  quo  potasse  queam? 

Agitur  de  Phileto,  Flarii  Urai  puero  delicato,  qui  quindecim  annos  natus  diem  obierat  supremum 
(t.  70).  lam  Marklandus  pro  ingenii,  quo  mire  excellebat,  acumine  perspexerat  in  mendo  'potasse 
latere  verbum,  quo  significetur,  quemadmodum  pueri  decora  patefieri  possint  scripsitque  *nota 
esse  queant',  id  quod  Baehrensius  in  textum  recepit  At  idem  sensus  restituitur  mutatione  multo 
leviore,  pro  'potasse'  'patuisse'  si  scripseris.  Accedit  quod  corruptelae  origo  multo  facilius  expli- 
catur.  Keque  enim  quisquam  negabit  'potasse'  verisimilius  ex  'patuisse'  lectione  quam  ex  *nota 
eue'  potuisse  corrumpi.    Legendum  igitur  sic: 

Nam  pudor  ingenuae  mentis  tranquillaque  morum 
Temperies  teneroque  animus  maturior  aevo 
50  Carmine  quo  patuisse  queant? 

III  8,  1  sqq: 

Summa  deum,  Pietas,  cuius  gratissima  caelo 
Rara  profanatas  inspectant  numina  terras, 
Huc  vittata  comam  niveoque  insignis  amictu, 
Qualis  adhuc  praesens  nullaque  expulsa  nocentum 
(  Fraude  rudes  populos  atque  aurea  regna  colebas, 


Mitibus  exeqtiiis  ades  et  lugentis  Etrusci 

Cerne  pios  fletns  laudataque  lumina  terge. 
Claudius  Etruscus  pro  ea  quae  ei  erat  cum  Statio  familiaritate  facile  a  poeta  impetravit,  ut  pa- 
tris  mortui,  Claudii  Etrusci  maioris,  Tiberii  imperatoris  liberti  deinceps  ad  summos  dignitatis 
gradus  provecti,  iam  enim  Nerone  imperatore  factus  erat  procurator  a  rationibus,  exsisteret  praeco. 
Morem  igitur  gerit  libenter  amico  poeta  filiumque  consolatur,  quod  talis  tantique  viri  mortem 
lugeat  lacrimis,  quod  amarissimum  sit,  veris.  (ep.  III.)  Lectionem  'laudataque'  v.  7.  ferri  non 
posse  in  propatulo  est.  Sine  dubio  corrigendum  'foedataque  lumina  terge'  collato  v.  180,  ubi 
de  eodem  Etrusco  dicitur:  Tunc  immane  gemens  foedatusque  ora  tepentes  Afiiatnr  cineres'. 
In  eiusdem  carminis  v.  23  fingit  poeta  Etrusci  defuncti  umbram  iam  Tartarum  subeuntem  conti- 
nuatqae  consolationem  sic: 

Exultent  placidi  Lethaea  ad  fiumina  manes, 

Elysiae  gaudete  domus;  date  serta  per  aras 

Festaque  pallentes  hilarent  altaria  lucos: 
25  Felix  et  nimium  felix  plorataque  nato 

Umbra  venit. 

Corruptelam  'et'  quae  v.  25  est  obvia  Bentleius  'o',  Baehrensius  'a'  interiectionibuB  insertis  tollere 
sunt  conati.  At  me  quidem  iudice  pro  'et'  si  scripseris  'en',  et  propius  ad  codd.  vestigia  acces- 
seris  et  sensui  bene  consulueris,  siquidem  vates  pathetice  —  sit  venia  verbo  —  umbram  renien- 
tem  cemere  atque  significare  sibi  videtur. 

V.  70  seqq.  codd.  lectio  haec  est: 

Hinc  et  in  Arctoas  tenuis  comes  usqne  pruinas 
Terribilem  afiatu  passus  visuque  tyrannum 
Immanemque  suis,  ut  qui  metuenda  ferarum 
Corda  domant  mersasque  iubent  iam  sanguine  tacto 
75  Reddere  ab  ore  manus  et  nulla  vivere  praeda. 
Praecipuos  sed  enim  merito  surrexit  in  artus 
Nondum  stelligerum  senior  dimissus  in  axem 
Claudius  et  longo  transmisit  habere  Neroni. 

Laudat  his  versibus  poeta  Etruscum,  quod  cum  Caligulam  tenuis  comes  in  Galliam  secutus  sit' 
terribilem  afiatu  visuque  tyrannum  eadem  sollertia  tractaverit,  qua  ferarom  domitores  utuntur, 
qui  quamquam  manus  cruentas  faucibus  ferarum  immiserunt,  morsu  intactas  retrahunt  laedique 
vetant.  Lectionem  'immanemque  suis'  corruptam  esse  primo  aspectn  patet.  Verbum  finitum  ut 
restituatur,  et  sensus  efflagitat  et  cormptelae  vestigia  indicant.  Neque  vero  quod  Baehrensins 
coniecit,  qui  pro  'suis'  'emollis'  commentus  est,  cuiquam  probabitur.  Corrigendum  est  pro  'sois' 
'Bubis'  legendumque: 

Terribilem  afiiatu  passus  visuque  tyrannum 
Immanemque  s  u  b  i  s,  ut  qui  metuenda  ferarum 
Corda  domant  .  .  . 
tam  sehtentia  omni  e%  parte  plfrspioiia.   SubiitEtruscus  Caligulam  tyrannam  ut  qui  fe« 

ras  subeunt  offasque  iam  oblatas  ex  ore  reddere  inbent.  De  verbi  subeundi  stgnificatione  cf.  3^1^90 
*Dilectaque  PoUi  Corda  subit  blandisque  virum  complectitur  ulnis'.  Theb.  8,85  'subit  ille  mi- 
nantem'.  Theb.  9,510  ^precibus  Tonantera  luno'.  In  eiusdem  carminis  v.  76  pro  'artus'  corruptela 
haud  scio  an  scribendum  sit  'ortus'.  Hominum  fkta  cum  siderum  ortu  obituque  a  poetis  nonnum- 
quam  comparari  et  aliis  poetarum  locis  comprobatur  et  ipsis  Statii  carminibus  confirmari  potest, 
qui  in  silv.  I.  4.  ecl.  1,  v.  25,  ubi  septimus  decimus  Domitiani  consulatus  celebratur,  haec  profert : 
'Ortibus  utque  tuis  gaudent  turmaeque  tribusque  Purpureique  patres',  quemadmodum  secundum 
lacobsii  coniecturam  palmarem  legendura  est.  Cf.  silv.  5^5^73.  'Quin  alios  ortus  Ubertatemque 
sub  ipsis  Uberibus  tibi^  parve,  dedi.' 

In  I.  III  ecl.  5  crux  quae  dicitur  critica  v.  104  repperitur,  quae  ab  interpretibus  adeo 
non  Bublata  est,  ut  etiam  nunc  sub  iudice  litem  esse  certum  videatur.  Obsecrat  poeta  uxorem 
invitamj  ut  Roma  relicta  Neapolim  secum  se  conferat,  urbem  omnibus  oblectationibus  vitae 
affluentem^  id  quod  versibus  ezponit  his: 

95  Nec  desunt  variae  circum  oblectamina  vitae: 

Sive  vaporiferas,  blandissima  litora,  Baias 

Enthea  fatidicae  seu  visere  tecta  Sibyllae 

Dulce  sit  Iliacoque  iugum  memorabile  remo, 

Seu  tibi  Bacchei  vineta  madentia  Gauri 
100  Teleboumque  domos^  trepidis  ubi  dulcia  nautis 

Lumina  noctivagae  toUit  Pharus  aemula  lunae^ 

Caraque  non  molli  iuga  Surrentina  Lyaeo, 

Quae  meus  ante  alios  habitator  PoIIius  auget 

Denarumque  lacus  medicos  Stabiasque  renatas. 

Primo  obtutu  apparet  vocem  '^Denarumque'  corruptam  esse.  Ut  brevis  sim,  desideratur  nomen 
insulae  prope  Neapolim  sitae,  cuius  lacus  medici  famam  celebrem  collegerint.  Qna  suspicione 
motus,  codd.  vestigiis  insistens,  coniecerim  'Inarimesque  lacus  medicos'.  Inarime^  Fithecusa  in- 
sula,  cui  hodie  est  nomen  Ischia.  Cf.  Ovid.  Met.  24,89  'Orbataque  praeside  pinus  Inarimen 
Prochytenque  legit.'  Verg.  A.  9,716  'Tum  sonitu  Prochyte  alta  tremit  durumque  cubile  Inarime 
lovis  imperiis  imposta  Typhoeo'.  'D'  literam  initialem  per  dttToyga^lav  ex  versus  superioris  siraili 
litera  'Q'  in  textum  irrepsisse,  haud  improbabile  est.  Imbofius  in  carminis  buius  editione  Halis 
a.  1868  emissa  coniecit  'Dimidiaeque',  Domitius  'Aenariaeque'.  At  certe  quidem  nomen  Inarime, 
quamvis  insulam  significet  eandem,  cum  sit  magis  priscum,  et  poetarum  consuetudini  elegantiae- 
qne  ittalto  magis  convenit  et  eadem  de  causa,  uti  exempla  docent,  frequentias  usurpatur.  Cf. 
silv.  2,  2,  76: 

'Haec  videt  Inarimen,  illic  Prochyta  aspera  paret*. 
Carmine  lyrico  4,5  Statius  laudes  pangit  Septimii  Severi,  ordinis  equestris  iuvenis  (cf.  praef. 
'inter  ornatissimos  secundi  ordinis')  eiusdem  et  oratoris  et  poetae    insignis,    (Teuffel  H.    L.  R.  p. 
808,9)  cum  ipse  in  Albano  suo  praedio  versaretur.    Describit  ibi  poeta  inde  a  v.  5  veris  iam  in*- 
itantis  aiQoenitatem  sic: 

5  lam  truz  ad  Arctos  Parrbasias  hiems 
Concessit  altis  obruta  solibus. 

lam  pontus  ac  tellus  renident, 

Jam  Zepbyrig  Aquilo  refractus. 

Nunc  cuncta  ueris  frondibus  annuis 
10  Crinitur  arbos,  nunc  volucrum  novi 
Questus  inexpertumque  carmen 
Quod  tacita  statuere  bruma. 
Vocem  'ueris'  v.  9.  corruptam  esse  manifestum  est.     Cui  quidem  corruptelae  Baehrensias 
et  Marklandus  subvenire  conati  sunt,  alter  'ueri'  alter  'aernans'  conicientes.     Nobis    omnes  diffi- 
cultates  sublatae  videntur  levissima  mutatione  admissa,   pro    'ueris'   sribentibus   'ruris'.    Cum 

res  sit  aperta,  longiore  disputatione  supersedere  posse  mihi  videor  transeoque  ad  1.  IV  ec).  8 
V,  32  sqqi 

Sed  queror  haud  faciles,  iuvenum  carissime,  questus 
Irascorque  etiam,  quantum  irascuntur  amantes. 
Tantane  m^   decuit  vulgari  gaudia  fama 
85  Noscere?  Cumqae  tibi  vagiret  tertius  infansy 
Protinus  ingenti  non  venit  nuntia  cursu 
Litera,  quae  festos  cumulare  altaribus  ignes 
£t  redimire  ohem  postesque  ornare  iuberet 
Albanoque  cadum  sordentem  promere  fumo 
40  Et  cantu  signare  diem?    Si  tardus  inersquc 
Nunc  demum  mea  vota  cano  :  tu  culpa  tuusque 
Hic  pudor. 
Gratulationem  miserat  Statius  ad  Julium  Menecratem,    municipem  suum  Folliique  Felicis 

generum,  ob  auctam  prolem.  Queritur  poeta  inde  a.  v,  31  sqq.,  quod  non  literis  per  Menecratem 
certior  factus  sed  vulgari  hominum  fama,  quae  percrebuerat  Neapoli,  nuntiom  gratum  compererit. 
V.  40  lectionis  'diem  cantu  signare*  alteram  utram  vocem  corruptam  esse  patet.  Atque  interpretes 
quidem  omnes  corruptelae  sedem  investigantes  Bentleio  auctore  'cantu'  vocabulam  in  suspicionem 
vocarunt  Bentleiumque  secuti  sunt  pro  'cantu'  conicientem  'creta»,  non  tam  sententiae  necessitate 
inducti  quam  specie  quadam  probabilitatis  pellecti.  Tantum  enim  abest,  ut  'cantu'  lectio  corrop- 
ta  sit  ut  unice  sit  vera  atque  genuina,  id  quod  versibus  seqaentibus  comprobatur,  ubi  legitan 
'Si  tardus  inersque  nunc  demum  mea  vota  cano,  tu  culpa.'  Respondent  igitar  haec  verba, 
quibus  quasi  quoddam  opprobrium  Statius  Menecrati  obvertit,  sententiae  priori,  qua  significaverat,  sero 
nuncio  se  prohiberi,  quominus  cantu  diem  celebraret.  Ut  brevis  sim,  emendandura  est:  'Et  cantu 
sacrare  diem'.  Jam  verbis  insequentibus  huic  emendationi  lux  affunditar  interpretandusque 
locus  ita  est:  Si  tardus  inersque  nunc  demum  mea  vota  cano,  si  ipso  die  natali  cantu  sacrare 
diem  festum  praetermisi,  iure  meo  sum  excusandus,  tu  reprehendendus,  qui  amicum  certiorem 
non  feceris.  De  sacrandi  verbi  significatione cf.  Stat.  ep.  IV  'cum  hunc  diem  forte  consecraremas.' 
Hor.  C.  l  26,11  'hunc  Lesbio  sacrare  plectro.'  Ovid.  Pont.  4,  8,  64  'Cannina  sacrarunt  avum 
tuum.'    Attameu  nondum  omnibus  difficultatibus,  quibus  implicatos  est  hic  locus,  est   expeditnis. 

I 

EteDim residet  corruptela  v.  88.  Cod.  Vrat.  lectio  mutila,  ezhibet  enim  'et  redimire  chem'.  SiDgnUs 
quasque  periodi  senteDtias  si  examiDaveris,  statim  fiet,  ut  dcsideres  pro  soUemni  solitoque  diei  na- 
talis  rita  coronationem  capitis  sertorumque  crinibus  impositorum  mentionem.  Quam  ob  rem  non 
longe  a  vero  aberrasse  nobis  videbimur  e  'cbem'  corruptela  elicientes  vocem  ^comam',  praesertim 
si  reputaverimus,  vocem  exarari  potuisse  'com'.  Quod  alii  suspicati  sunt  'chelyn*,  minus  placet, 
quod  lyrae  quidem  redimitae  mentio  sine  sensus  iactura  deesse  potest,  vatis  ipsius  coronati 
Menecratique  amicissimi  non  item.    Totus  igitur  locus  conformandus  est  sic: 

Sed  queror  haud  faciles,  iuvenum  carissime,  questus 

Irascorque  etiam,  quantum  irascuotur  amaotes. 

TaDtaae  me  decuit  vulgari  gaudia  lama 
35  Noscere?  Cumque  tibi  vagiret  tertius  iofaDS, 

Protious  iogenti  non  venit  nuntia  cursu 

Litera,  quae  festos  cumulare  altaribus  ignes 

Et  redimire  comam  postesque  ornare  iuberet 

Albanoque  cadum  sordentem  promere  fumo 
40  Et  cantu  sacrare  diem?    Si  tardus  iuersque 

NuDC  demum  mea  vota  cano,  tu  culpa  tuusque 

Hic  pudor. 
V  1,  108  sqq: 

Qualem  te  superi,  Priscilla,  hominesque  benigno 

Aspexere  die,  cum  primum  ingentibus  actis 
110  Admotus  coniunx!    Vicisti  gaudia  cenao 

Ipsius,  effuso  dum  pectore  prona  sacratos 

Ante  pedes  avide  domini  tam  magna  merentis 

Volveris. 
Antistia  Priscilla,  uxor  Abascantii  liberti,  id  temporis  inter  summi  gradus  viros  exceHen- 
tissimij  etenim  cura  ab  epistulis  ei  erat  a  Domitiano  imperatore  oblata,  cum  diem  supremum 
obiisset,  precibus  vidui  coniugis  Statius  facile  est  obsecutus,  ut  epicedion  conderet  in  honorem 
defunctae.  Quo  carmine  occasione  oblata  summis  laudibus  effert  poeta  uxorem,  quod  cum  summi 
imperatoris  indulgentia  cura  ab  epistulis  coniugi  esset  mandata,  quod  munus  inter  gravissima 
referebatur,  ad  genua  Domitiani  provoluta,  superbiens  bonore,  gaudium  mariti  testata  esset,  gra- 
tias  agens  meritas.  Qui  ai  sensus  statuitur,  sine  dubio  autem  statuendus  est,  corruptelae  sedem 
in  lectione  'cenae'  latere  in  promptu  est,  cum  sensum  praebeat  nullum.  Restituendum,  id  quod 
sensus  efflagitat,  'curae*.  Vicisti  gaudia  curae  ipsius  coniugis.  De  vincendi  etcurae  vocabulorum 
usu  et  significatione  exempla  conferenda  sunt  haec :  Stat.  5,  1,  86,  ubi  de  eiusdem  Abascantii 
munere  publico  legitur:  'Nec  enim  numerosior  altera  sacra  Cura  domo.'  Suet.  Aug.  36.  Verg. 
G.  3,  289  'Nec  sum  animi  dubius^  verbis  ea  vincere  magnumQuam  sii'  Ceterum  cf.  Kochii  lex. 
Verg.  8.  V.  'vinco.' 

Inde  a  v.  180  consolatur  uxor  iam  iam  spiritum  haustura  supremum  coniugom  verbis  fads: 

Linquo  equidem  thalamos,  salvo  tamen  ordine  montis 

Quod  prior  ezegi  longa  potiora  senecta 

Tempora;  vidi  <raini  pridem  te  flore  nitentem, 
Vidi  altae  propius  propiusque  accedere  dextrae. 
Corrnptela  *montis',    quam    corruptelam  cxhibet    cod.    Vrat.    eraendabitur    probabilitate 
basd  parva,  si  scripseris  '^mortis'.    Obsecratenim  uxor  moritura  coniugem^  ut  lacrimis  iam  tem- 
peret    Morior  equidera,  sic  pergit,  prior  secundum  statas   leges   naturae,   salvo   iustoque  mortis 

ordine,  quoniam  natu  sum  maior.     Vidi  eoim  omni  pridem  te  flore  nitentem 

V  2,  128  sqq: 

Monstrabunt  acies  Marors  Actaeaque  virgo, 

Flectere  Castor  equos,  humeris  quatere  arma  Quirinus, 
130  Qui  tibi  t  am  tenero  permisit  (Aaudere  coUo 

Nubigenas  clipeos  intactaque  caedibus  arma. 
Docebunt  Vettium  Crispinum  adulescentem,  inquit  poeta,  et  Mavors  et  Quiriuus  artem  militarem 
monstrabuntque  armorum  usum,  cui  benigna  fortuna  permisit,  ut  iam  tener  puer  aurea  arma 
coUo  gereret,  ornamenta  illa  pueritiae,  ingenuitatis  lautaeque  fortunae  insignia.  Sententiae  igitur 
condicio  poscit^  ut  emendemus:  'Qui  tibi  iam  tenero*;  quae  mutatio  cum  tam  levicula  sit,  ut 
non  tam  coniectura  quam  altera  lectio  dici  possit,  cum  sensu  magis  commendetur,  non  est,  cur 
in  dubitationem  vocari  queat.  Significantur  igitur  crepundia,  veluti  ensiculi  aurei  clipcique  arma- 
que  omnino  puerorum  ingenuorum  dvayvutqiaftaxa.  (Cic.  Brut.  91).  lam  per  se  patet  v.  131 
lectioni  'arma'  locum  suum  iustum  dari  debere,  quae  lectio  immerito  Marklando  auctore  coniec- 
tura  superflua  'aera'  a  Baehrensio  in  textum  recepta  est.  Totus  igitur,  de  quo  agitur,  locus 
legendus  est  sic: 

Monstrabunt  acies  Mavors  Actaeaque  virgo 

Flectere  Castor  equos,  humeris  quatere  arma  Quirinus, 

Qui  tibi  iam  tenero  permisit  plaudere  coUo 
130  Nubigenas  clipeos  intactaque  caedibus  arma. 
Quod  in  patris  defuncti  honorem  Statius  composuit  epicedion  V  3,  id  quamquam  aetatem 
tulit  tamen  dolendum  quod  tot  tantisque  mendis  corruptelisque  inquinatum  se  oSert.  Quodautem 
in  omnia  Statii  cadit  carmina  ut  aut  propter  dicendi  consuetudinem  obscuram  aut  propter  senten- 
tiae  condicionem  parum  dispectam  nimiis  difficultatibus  sint  obnozia,  idem  de  hoc,  de  quo  disputaturi 
SKmus,  carmine  multo  valet  etiam  magis.  Quae  cum  ita  sint,  in  animo  nobis  est  de  quattuor  et 
corruptelae  origine  et  medelae  via  ac  ratione  insignibus  locis  disputationem  instituere.  Atque 
ut  carminis  filum  sequamur,  inde  a  v.  33  proficiscatur  disputatio.  Legitur  ibi  vulgo  sic: 

Viz  haee  in  muuera  solvo 

Primum  animum  tacitisque  situm  depellere  curis 
85  Nunc  etiam  labente  manu  nec  lumine  sicco 

Ordior  acclinis  tumulo,  quo  moUe  quiescis 

Jugera  nostra  tenens,  ubi  post  Aeneia  £ata 

Stellatus  Latiis  ingessit  montibus  Albam 

Ascanius,  Phrygio  dum  pingues  sanguine  campos 
iO  Odit  et  infaustae  regnum  dotale  novercae. 

Maeret  igitor  poeta,  quod  patris  obitu  afflictns  sit  viresque  hatid  sufficiant  cantui,  quam- 
quam  fidium  lyraeque  ludo  solitus  ait  depellere  luctus  nubem.  Fro  'curis*  corruptela  requiri  lec- 
tioDem  'chordis'  iam  vidit  Schraderus.  At  restat  corruptela  'tacitisque',  quippe  quae  sensui 
obversetur.  Vix  est  quod  ambigas  una  litera  'i'  sublata  lectionem  restitui  genuinam.  Scribendum 
enim  sine  dubio  'taetisque  situm  depellere  chordis',  qua  coniectura  et  palaeograpbiae  ratio- 
nibus,  mutatio  enim  levicula,  et  sententiae  cardini  aeque  optime  coneultum.  'Tangere  chordas' 
saepe  apud  poetas  reperiri  elocutionem  notum.  Cf.  Oy.  rem.  am.  886  'cbordas  t'.  Cf.  etiam 
Stat.  silv.  5,  5^31,  ubi  de  simili  luctu  legitur:  'Nec  eburno  pollice  chordas  Pulso  sed  incertam 
digitis  errantibus  amens  Scindo  chelyn.    Inde  a  y.  47  poeta  profitetur  haec: 

Atque  utinam  fortuna  mihi,  dare  manibus  aras, 

Par  templis  opus,  aeriamque  educere  molem, 

Cyclopum  scopulos  ultra  atque  audacia  saxa 
50  Pyramidum,  et  magno  tumulum  praetexere  lucol 

Illic  et  Siculi  superassem  dona  sepulcri 

£t  Nemees  lucum  et  Pelopis  sollemnia  trunci. 

Illic  Oebalio  non  finderet  aera  disco 

Graiorum  vis  unda  virumj  non  anra  rigaret 
55  Sudor  equum  aut  putri  sonitum  daret  ungula  fossa; 

Sed  Phoebi  simplex  chorus,  et  frondentia  vatum 

Praemia  laudato,  genitor,  te  rite  ligarem. 

Si  divitiarum  opumque  mihi  afflueret  copia,  inquit  poeta,  patris  mortui  gloriam  ludis  cele- 
brarem  splendidioribus  quam  Nemea  sunt  et  Olympia,  quibus  Pelopis  funera  celebrantur.  Neque 
vero  in  sepulcro  patris  rude  certaminum  genus  adhiberetur  neque  permitterem,  ut  ungula  cer- 
tantis  equi  sepulcrum  patris  tereret.  Citharae  potius  carminunique  cantu  laudes  fuuderentur 
vatis  paterni.  Quae  cum  ita  sint,  neque  sensus  ex  toxtus  servati  vestigiis  elici  potest  alius,  cor- 
ruptela  'fossa',  quae  corruptela  crux  fuit  interpretum  nimiumque  vexavit  criticoSj  non  aliter  toUi 
posse  mihi  videtur,  nisi  si  sepulcri  notio,  quam  notionem  enunciatum  efflagitat,  investigetur.  Atque 
corruptelae  'fossa'  vestigiis  nobis  insistentibus  nulla  'busto'  voce  propius  accedere  videtur  ad  codd. 
memoriam  et  sensui  tam  accurate  tamque  eleganter  respondere,  ut  sine  scrupulo  in  ea  acquiescas. 
Quod  Marklandus  exemplorum  similitudine  adductus  suspicatus  est  'campo'^  literarum  vestigiis 
prorsus  alienis,  parum  commendatur.  Neque  enim  inde  verisimilitudinis  quidquam  redundat, 
quod  idem  verborum  tenor  pluribus  exemplis  perhibetur.  Etenim  hoc,  de  quo  agitur,  loco,  unus 
sermo  est  de  patris  sepulcro,  cui  insultare  ungulas  certantium  equorum  vates  filius  nefas  putat. 
Certe  sensum  nobis  spectantibus  multo  magis  arridet  emendatio  nostra,  praeterquam  quod  palaeo- 
graphiae  quae  dicitur  verisimilitudo  haud  parutn  sufi^ragatur  voci  'bufto.'  Quomodo  enim  ex  'caropo' 
lectione  'fossa'  corruptela  oriri  potuerit,  explicare  non  queas.  Quae  v.  54  residet  corruptela 
'nuda'  yel  'unda',  ei  coniectura  'uda'  interpretes  lucem  attulisse  sibi  persuaserunt.  At  multo  pro- 
pitts  ad  codd.  memoriam  accedit  quod  nobis  videtur  'uncta'  (cf.  unda  et  uncta),  praeterquam  quod 
verbum  est  proprium  caestus.    Cf.  Hor,  ep.  2,  1,  83  'Luctamur  Achivis  doctius  uuctis.' 

::      In  eodem  carmine  inde  a.  v.  146  loquitur  Statius  de  poetis   poetriisque  Graecis,   quibas 
explicandis  operam  dederit  pater.    Versus  sunt  hi: 

Hinc  tibi  vota  patrum  credi  generosaque  pubes 

Te  monitore  regi  moresque  et  facta  priorum 

Discere,  quis  casus  Troiae,  quam  tardus  Ulixes, 

Quantus  equos  pugnasque  virum  decurrere  versu 
150  Maeonides  quantumque  pios  ditarit  agrestes 

Ascraeus  Siculusque  senex,  qua  lege  recurrat 

Pindaricae  vox  flexa  lyrae  volucrumque  precator 

Ibycus  et  tetricis  Alcman  cantatus  Amyclis 

Stesichorusque  ferox  saltusque  ingressa  viriles 
155  Non  formidata  temeraria  Leucade  Sappho^ 

Quosque  alios  dignata  chelys:  Tu  pandere  doctus 

Carmina  Battiadae  latebrasque  Lycophronis  atri 

Sophronaque  implicitum  tenuisque  arcana  Corinnae. 

Lectionem  ^saltusque',  cum  non  esset  ferenda,  iam  Marklandus  merito  in  suspicionem 
ocavit.  Neque  vero  quod  ipse  proposuit  cuiquam  probabitur  'actusque  egressa'  utpote  languidum. 
Notae  sunt  de  Sappho  poetria  fabulae  veterum  comoediis  pervulgatae.  Inde  et  apud  alios  poe 
tas  et  apud  Horatium  cognomen  traxit  'mascula';  cf.  ep.  1,  19,  2S.  Quare  non  sine  aliqua  pro- 
babilitate  suspicari  nobis  videbimur,  subesse  corruptelae  substantivum  falsae  huic  fictaeque  Sap- 
phus  poetriae  proprietati  respondens.  Neque  vero  quid  sit  reponendum,  diu  quaesiveris.  Etenim 
indolem  Statianam  si  quid  sapio^  pro  'faltus'  corruptela  restituendum  'faftus',  quae  vox  et  palaeo- 
graphiae  rationibus  optime  inservit  et  sensus  elegantia  magnopere  commendatur.  Quae  eadem 
vocabula  non  nunquam  in  codicibus  confusa  esse,  si  quis  in  membranis  scrutandis  est  versatus, 
minime  negabit.  Quod  igitur  de  mascula  Sappho  simpliciter  dixit  Horatius,  idem  solita  verborum 
pompa  usus  renunciavit  Statius  verbis  'fastus  ingressa  viriles'.  Non  praetermittendum  videtur 
ne  id  quidem  Baehrensium  nimio  coniectandi  studio  pellectum  codd.  lectionem  'Lycophronis  atri' 
mutasse  in  'Lycophronis  arti',  qui  parum  respexerit  Lycophroni  propter  sermonis  fabularumque 
nimias  tenobras  cognomiais  instar  'ater'  iDditum  esse  epitheton.  Cf.  prae  ceteris  Suidae  s.  v. 
'Lycophron'  de  'Kaaadvdga'  poemate  testimonium:  'Jxotmvov  jtoiijfia.' 

Restat,  ut  de  eiusdem  libri  corruptela  memorabili  disputemus,  quae  in  carminis  omnium 
extremi  reperitur  v.  38.  Lamentatur  poeti,  quod  morte  pueri  delicati  ita  sit^afflictus,  ut  qui  ^ios 
carminibus  lugubribus  coasolari  potuerit,  sibi  ipse  subvenire  non  possit,  cum  vires  nimio  dolore 
deficiant.    Verba  sunt  haec: 

llle  ego  qui  (quotiens!)  blando  matrumque  patrumqtle 
Vulnera,  qui  viduos  potui  mulcere  dolores, 
40  lUe  ego  lugentum  mitis  solator,  acerbis 
Auditus  tumulis  et  desoendentibus  umbris, 
Deficio  .... 

Id  Bententiam  si  aocuratius  inqniaiTeris,  non  dubitabis,  quin  emendandam  sit  pro  'blando' 
fando'^  quam  Tocem  sententia  ipsa  desiderat,  praeterquam  quod  comprobatur  certaque  redditar 
eiusdem  carminis  t.  49,  ubi  eisdem  Tsrbis  usus  poeta  de  eadem  re  queritur  dicens  'absumptae 
▼ires  et  copia  fandi  MuUa  mihi\  Ceterum  de  fandi  Terbo  cf.  etiam  silT.  1,  4,  35.  5,  8,  101. 
Teztus  igitur  restituendus  est  sic: 

Ille  ego  qui  (quotiens!)  fando  matrumque  patrumque 
Vulnera,  qui  Tiduos  potui  mulcere  dolores, 
IUe  ego  lugentum  mitis  solator^  acerbis 
Auditus  tumulis  et  descendentibus  umbris, 
Deficio  .  .  — 

